बिहार के मुजफ्फरपुर की CJM कोर्ट में प्रियंका गांधी के खिलाफ आपराधिक केस दर्ज, जानें क्या है मामला?  
कांग्रेस महासचिव के खिलाफ आपराधिक मामला दर्ज
मुजफ्फरपुर की सीजेएम कोर्ट में मामला हुआ दर्ज
पहलू खान मामले में किए गए उनके ट्वीट पर मामला दर्ज
Bihar: A criminal case registered against Congress leader Priyanka Gandhi Vadra in Muzaffarpur CJM Court by advocate Sudhir Ojha (in pic) for Priyanka's tweet on the recent judgment in Pehlu Khan lynching case (2017) of Alwar. pic.twitter.com/Ga0ppzVFsT

बता दें कि प्रियंका गांधी ने पहलू खान मामले में फैसला आने के बाद ट्वीट किया था कि लोअर कोर्ट का फैसला चौंकाने वाला है. उन्होंने ट्वीट में लिखा- ''पहलू खान मामले में लोअर कोर्ट का फैसला चौंका देने वाला है. हमारे देश में अमानवीयता की कोई जगह नहीं होनी चाहिए और भीड़ द्वारा हत्या एक जघन्य अपराध है.''

पहलू खान मामले में लोअर कोर्ट का फैसला चौंका देने वाला है। हमारे देश में अमानवीयता की कोई जगह नहीं होनी चाहिए और भीड़ द्वारा हत्या एक जघन्य अपराध है।

वहीं अपने दूसरे ट्वीट में प्रियंका गांधी ने लिखा- ''राजस्थान सरकार द्वारा भीड़ द्वारा हत्या के खिलाफ कानून बनाने की पहल सराहनीय है. आशा है कि पहलू खान मामले में न्याय दिलाकर इसका अच्छा उदाहरण पेश किया जाएगा.'' मालूम हो कि पहलू खान की हत्या के मामले में अलवर ज़िला न्यायालय ने अपना फैसला बुधवार को सुनाया. अदालत ने मामले के सभी आरोपियों को बरी कर दिया. 

राजस्थान सरकार द्वारा भीड़ द्वारा हत्या के खिलाफ कानून बनाने की पहल सराहनीय है। आशा है कि पहलू खान मामले में न्याय दिलाकर इसका अच्छा उदाहरण पेश किया जाएगा।

बता दें कि साल 2017 में इस भीड़ ने गो-तस्करी के शक में पहलू खान की पीट-पीटकर हत्या कर दी थी. कोर्ट ने बुधवार को इस मामले में सभी आरोपियों को संदेह का लाभ देते हुए बरी कर दिया. घटना के बारे में बात करें तो एक अप्रैल 2017 को हरियाणा के नूंह मेवात ज़िले के निवासी पहलू ख़ान जयपुर से दो गाय खरीद कर अपने घर ले जा रहे थे. शाम करीब सात बजे बहरोड़ पुलिया से आगे निकलने पर भीड़ ने पिकअप गाड़ी को रुकवा कर पहलू ख़ान और उसके बेटों के साथ मारपीट की थी. इलाज के दौरान उसकी अस्पताल में मौत हो गई थी.